۱۴۴۷-۹-۲۷ تاریخ نشر شوی خبرونه مرکزی ریاست افغانی_سرې_میاشتې د یوه #معلول شخص سره مرسته وکړه دوشنبه، ۲۷ رمضان ۱۴۴۷ د افغانی سرې میاشتې عمومی رئیس، ښاغلی شیخ الحدیث شهاب الدین دلاور، د #کابل ولایت له یوه #بېوزله معلول شخص سره نغدی، خوراکی او غیر خوراکی مرسته وکړه. یاد شخص څه موده وړاندې په ټولنیزو رسنیو کې د خپلو #اقتصادی_ستونزو د حل لپاره د مرستې غوښتنه کړې وه، چې د عمومی رٸیس له لوری ورسره اړیکه ونیول شوه او د مرستې لپاره یې نن خپل دفتر ته وروغوښت. دغه کس څو کاله وړاندې په #ترکیه کې د کار پر مهال خپل #ښی_لاس له لاسه ورکړی او دا مهال د کار کولو توان نه لری. د هغه په وینا، کورنۍ یې له سختو اقتصادی ستونزو سره مخ ده او د سرې میاشتې دا مرسته به د دوی د لومړنیو اړتیاوو په پوره کولو کې مرسته وکړی. په ورکړل شوې #مرسته کې د ۱۵ زره افغانیو سربېره، ۵۰ کیلو اوړه، ۲۰ لیتره غوړی، ۲۰ کیلو وریجې، ۳۰ کیلو مکرونی، ۱۰ کیلو نخود، ۸ کیلو بوره، ۲ کیلو چای، ۲ کیلو سویا، ۱۶ کیلو خرما، درې د روغتیا ساتنې او انسانی کرامت بستې، یوه کمپله، دوه بوتله ظرفشویی او نور اړین توکی شامل وو. ښاغلی دلاور د یاد شخص ستونزې له نږدې واورېدې او د راتلونکې لپاره یې د نورو مرستو ډاډ هم ورکړ. افغانی سره میاشت وایی هڅه کوی د هېواد په بېلابېلو ولایتونو کې له بېوزلو، #معلولینو او اړمنو کورنیو سره خپلې بشری مرستې دوامداره وساتی.